nahid-hub/BLUGE-bengali-wikipedia-section-title-prediction huggingface dataset:
১৯২০-এর দশকে ওপেনহেইমার নিজেকে বৈশ্বিক বিষয়াবলী থেকে দূরে সরিয়ে রাখেন ওপেনহেইমার। সংবাদপত্র পাঠ করা কিংবা রেডিও শোনায় আগ্রহবোধ হয়নি তার। কেবলমাত্র আর্নেস্ট লরেন্সের সাথে হাঁটার সময় ১৯২৯ সালের ওয়াল স্ট্রীট বিপর্যয়ের কথা ছয় মাস পর শুনেছেন। এছাড়াও, তিনি ১৯৩৬ সালের মার্কিন যুক্তরাষ্ট্রের রাষ্ট্রপতি নির্বাচনের পূর্ব পর্যন্ত কোন ভোটাধিকার প্রয়োগ করেননি। কিন্তু ১৯৩৪ সালের পরই তিনি রাজনীতি এবং আন্তর্জাতিক বিষয়াবলীতে দৃষ্টি নিবদ্ধ করেছেন। নাজি জার্মানি থেকে চলে আসা জার্মান পদার্থবিদদের জন্যে নিজ বেতনের তিন শতাংশ পরিমাণ সমমানের বার্ষিক $১০০ ডলার অর্থ তাদের সহায়তার জন্যে প্রদান করেছেন। ১৯৩৪ সালে ওয়েস্ট কোস্ট ওয়াটারফ্রন্ট স্ট্রাইকে তিনি এবং মেলবা ফিলিপস, বব সার্বারসহ তার কতিপয় ছাত্র মিছিলে অংশ নেন। ওপেনহেইমার সার্বারকে পুণঃপুণঃ বার্কলেতে একটি পদে ঢোকানোর চেষ্টা চালালে বার্জ কর্তৃক আটকানো হয়। বার্জ মনে করেন যে, 'একজন ইহুদীই বিভাগের জন্যে যথেষ্ট।'

জার্মানিতে অ্যাডলফ হিটলারের উত্থানের পরপরই তিনি রাজনীতিতে আগ্রহান্বিত হন। ১৯৩৬ সালে স্পেনের গৃহযুদ্ধের সময় প্রজাতন্ত্রটির পক্ষাবলম্বন করেছিলেন। ঐ সময় তিনি সমাজতান্ত্রিক ছাত্রদের দ্বারা ব্যাপকভাবে প্রভাবান্বিত হয়েছিলেন। ১৯৩৭ সালে তার পিতার মৃত্যুর ফলে তিনি ফ্যাসিবাদ বিরোধী সংগঠনে যুক্ত হন। জোসেফ স্টালিনের নিয়ন্ত্রণাধীন রুশ বৈজ্ঞানিকগণ তার সদস্যপদ কেড়ে নেয়। এরপর তিনি আর কখনো সংগঠনে যুক্ত হননি। একই সময়ে তিনি জোরপূর্বক সাম্যবাদ গণতান্ত্রিক দর্শনে প্রবেশ করেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. সম্মাননা
titleC. নিরাপত্তা শুনানী
titleD. প্রারম্ভিক জীবন
উত্তর: titleA
স্দে-দ্গে রাজসভার ধর্মগুরু ব্যাম্স-পা-কুন-দ্গা'-বস্তান-'দ্জিন () চার বছর বয়স হলে ত্শে-রিং-দোন-গ্রুবকে দীক্ষা দেন এবং বারো বছর বয়স হলে তাকে ব্যাম্স-পা-নাম-ম্খা'-'ছি-মেদ () নামক চুয়াল্লিশতম ঙ্গোর-ছেনের পুনর্জন্ম রূপে চিহ্নিত করে তার নতুন নাম রাখেন 'জাম-দ্ব্যাংস-ম্খ্যেন-ব্র্ত্সে'-দ্বাং-পো-কুন-দ্গা'-ব্স্তান-পা'ই-র্গ্যাল-ম্ত্শান-দ্পাল-ব্জাং-পো ()। কুড়ি বছর বয়সে তিনি থার-র্ত্সে বৌদ্ধবিহার ও ঙ্গোর-এ-বাম-ছোস-ল্দান বৌদ্ধবিহারে চক্রসম্বর ও হেবজ্র তন্ত্র সম্বন্ধে শিক্ষালাভ করেন। একুশ বছর বয়সে মিন্দ্রোলিং বৌদ্ধবিহারে তিনি শিক্ষাল্কাভ করেন। এই সময় তিনি 'জিগ্স-মেদ-র্গ্যাল-বা'ই-ম্যু-গু () নামক ভিক্ষুর নিকট ক্লোং-ছেন-স্ন্যিং-থিগ তত্ত্ব এবং ঝে-ছেন-দ্বোন-স্প্রুল-'গ্যুর-মেদ-ম্থু-স্তোব্স-র্নাম-র্গ্যাল () নামক ভিক্ষুর নিকট মায়াজাল তত্ত্ব সম্বন্ধে শিক্ষালাভ করেন। এছাড়া র্গ্যাল-স্রাস-গ্ঝান-ফান-ম্থা'-য়াস-'ওদ-জের (), মি-'গ্যুর-নাম-ম্খা'ই-র্দো-র্জে (), পে-মা-ব্দুদ-'দুল-দ্বাং-ফ্যুগ (), র্দো-র্জে-রিন-ছেন (), ব্যাম্স-পা-কুন-দ্গা'-ব্স্তান-'দ্জিন () প্রভৃতি বিখ্যাত বৌদ্ধ লামারা তার শিক্ষক ছিলেন।

সঠিক অনুচ্ছেদ শিরোনাম কোনটি?
titleA. তিন লামার কর্মকাণ্ড
titleB. শিক্ষা
titleC. জন্ম ও পরিবার
titleD. রচনা
উত্তর: titleB
২০১১ সালের জনগণনা অনুসারে ডিমাপুর জেলার জনসংখ্যা ৩৭৯,৭৬৯ জন, তুলনামূলকভাবে মালদ্বীপ দেশের সমান৷ ভারতের মোট ৬৪০ টি জেলার মধ্যে জনসংখ্যার দিক থেকে ডিমাপুরের স্থান ৫৬৩তম৷ ২০০১-২০১১ সালে ডিমাপুরের জনসংখ্যা বৃদ্ধির হার ছিল শূন্য৷ ডিমাপুর জেলার প্রতি ১০০০ জন পুরুষের মধ্যে মহিলার সংখ্যা হল ৯১৬ জন এবং সাক্ষরতার হার হল ৮৫.৪৪ শতাংশ

এই জেলার জনসংখ্যা ভিন্ন জাতি ও ধর্মের লোকের সমষ্টি৷ জনগণের বেশিরভাগই খ্রিস্টান (৬১.৮৪ শতাংশ ), উল্লেখযোগ্য হিন্দু সম্প্রদায়ের জনসংখ্যা ২৮.৭৫ শতাংশ। এখানকার সংখ্যাগরিষ্ঠ লোকরা হল নাগা উপজাতির লোক৷

সঠিক অনুচ্ছেদ শিরোনাম কোনটি?
titleA. শিক্ষা
titleB. জৈববৈচিত্র্য
titleC. ভোকেশনাল সেন্টার
titleD. জনসংখ্যা
উত্তর: titleD
২০১৩ সালের ৩ মার্চ তুরস্কের ব্লকবাস্টার চলচ্চিত্র ফেতিহ ১৪৫৩ প্রথম তুর্কি চলচ্চিত্র হিসেবে বাংলাদেশের স্টার সিনেপ্লেক্স হলে মুক্তি পায়। ২০১৪ সালে ঢাকার র‍্যাডিসন ব্লু ওয়াটার গার্ডেনে বাংলাদেশ পররাষ্ট্র মন্ত্রণালয় এবং তুর্কি দূতাবাসের উদ্যোগে টার্কিশ ফুড ফেস্টিভালের আয়োজন করা হয়। বাংলাদেশের বেসরকারি টেলিভিশন চ্যানেল দীপ্ত টিভি ২০১৫ সালের ১৮ই নভেম্বর থেকে তুরস্কের মুহতেশেম ইউজিয়েল নামক টিভি ধারাবাহিক প্রথম বাংলা ভাষায় ডাবিং করে সুলতান সুলেমান নামে সপ্তাহে ৬ দিনব্যাপী সাপ্তাহিক সম্প্রচার শুরু করে। বাংলাদেশ এবং তুরস্ক উভয় দেশের সংস্কৃতিতেই গ্রিক এবং পারসিক ঐতিহ্যের প্রভাব রয়েছে। ১২০৩ খ্রিষ্টাব্দে তুর্কি বংশোদ্ভূত বাংলার প্রথম মুসলিম শাসক মোহাম্মদ বখতিয়ার খলজি নদীয়া দখল করে বাংলায় মুসলিম শাসনের গোড়াপত্তন করেন। এছাড়াও তুর্কিগণ বাংলাদেশে দীর্ঘ সময় জুড়ে সুফি প্রভাব বিস্তারের জন্য সুপরিচিত যার ফলশ্রুতিতে পারসিক শাসনের পর তুর্কি শাসকগণ বাংলায় আগমন করেন। এছাড়াও উসমানীয় সম্রাটগণ তৎকালীন বাংলার চট্টগ্রাম জেলাকে সমুদ্রবন্দর হিসেবে ব্যবহার করতেন।

তুরস্ক ও বাংলাদেশ উভয় দেশের সাংস্কৃতিক, সামাজিক এবং রাজনৈতিক ইতিহাসে স্বাধীন ধর্মীয় বিশ্বাস, ইসলামি মূল্যবোধ এবং ধর্মনিরপেক্ষ অসাম্প্রদায়িক চেতনার পারস্পরিক সহাবস্থান রয়েছে, পাশাপাশি রয়েছে এ সম্পর্কিত নানামুখী দ্বন্দ্ব ও বিরোধ। রাজনৈতিক অস্ত্র হিসেবে ব্যবহার করা হলে ইসলাম সামাজিকভাবে সহাবস্থান করতে পারে না এই পূর্ব অভিজ্ঞতার ব্যপারে উক্ত উভয় মুসলিম সংখ্যাগরিষ্ঠ দেশের জনগণের মাঝে বরাবরই বিস্মৃতি ও পুনরাবৃত্তি পরিলক্ষিত হয়। তুরস্কের গাজি পার্কে প্রস্তাবিত উন্নয়ন প্রকল্পের বিরুদ্ধে আন্দোলন তুরস্কের ইসলামপন্থী সরকারের প্রতি তুরস্কের ধর্মনিরপেক্ষ পরিচয়ের অপহরণকারী হিসেবে দোষারোপ করার পথকে প্রভাবিত করে। অপরদিকে বাংলাদেশে যুদ্ধপরাধীদের বিচার অল্প সময়ের মধ্যেই ধর্মনিরপেক্ষতাকে বাংলাদেশের জন্য জনকল্যাণকর হিসেবে তুলে ধরে। এই উভয় দেশের রাজনৈতিক পরিস্থিতি রাজনৈতিকভাবে অসংযুক্ত মনে হলেও, প্রকৃতপক্ষে এই উভয় ঘটনাই ইসলামপন্থীদের নিয়ন্ত্রণের মাধ্যমে তাদের প্রচলিত রাজনৈতিক ইসলামকে উপযোগী পাশ্চাত্য দৃষ্টিভঙ্গি অনুযায়ী সংস্কার করে নিজেদের আধুনিকরূপে পরিচিতকরণের পারস্পরিক সাদৃশ্যপূর্ণ লক্ষ্যের প্রতি নির্দেশ করে।

সঠিক অনুচ্ছেদ শিরোনাম কোনটি?
titleA. প্রাথমিক ইতিহাস
titleB. প্রতিরক্ষা বিষয়ক সম্পর্ক
titleC. সাংস্কৃতিক সম্পর্ক ও ইতিহাস
titleD. উচ্চ পর্যায়ে সফর
উত্তর: titleC
বিশ্ববিদ্যালয়টি ৪ টি অনুষদ এবং ১০ টি বিভাগ নিয়ে গঠিত।









একাডেমিক কাজ ছাড়াও, শিক্ষার্থীদের জন্য সহ-পাঠ্যক্রমিক এবং বহির্মুখী ক্রিয়াকলাপের সুযোগ প্রচুর রয়েছে & এমড্যাশ; উদ্দেশ্য হ'ল শিক্ষার্থীদের চারদিকের ব্যক্তিত্ব বিকাশ করতে সহায়তা করা। বিশ্ববিদ্যালয়ে বিভিন্ন ক্ষেত্রে ক্রিয়াকলাপ প্রচার করতে বিভিন্ন শ্রেণীর ছাত্র ক্লাব রয়েছে।

সঠিক অনুচ্ছেদ শিরোনাম কোনটি?
titleA. গ্রন্থাগার
titleB. স্থায়ী ক্যাম্পাস
titleC. অনুষদ এবং বিভাগসমূহ
titleD. একাডেমিক প্রোগ্রাম
উত্তর: titleC
একটি দেশ কিংবা জাতির সেনাবাহিনীর স্বতন্ত্র শাখাই স্বায়ত্ত্বশাসিত বিমানবাহিনী নামে পরিচিত। এ বাহিনী প্রাচীনকালের নৌ কিংবা সেনাবাহিনীর অনুরূপ পন্থায় গঠিত হয়ে থাকে।

ব্রিটিশ রাজকীয় বিমানবাহিনী বা আরএএফ বিশ্বের প্রথম স্বায়ত্ত্বশাসিত বিমানবাহিনীরূপে পরিগণিত হয়ে আসছে। আরএএফ ১ এপ্রিল, ১৯১৮ সালে প্রতিষ্ঠিত হয়। ব্রিটিশ সেনাবাহিনীর রয়েল ফ্লাইং কোর এবং রয়েল নেভাল এয়ার সার্ভিসের সংমিশ্রণে আরএএফ গঠিত। প্রতিষ্ঠাকালীন সময়েই এতে বিশ হাজারেরও অধিক বিমান মোতায়েন করা হয়। এর নেতৃত্বে ছিলেন বিমানবাহিনীর প্রধান যিনি মেজর জেনারেল পদমর্যাদার অধিকারী ছিলেন। বিমান মন্ত্রণালয় কর্তৃক এ বাহিনী পরিচালিত হতো।

সঠিক অনুচ্ছেদ শিরোনাম কোনটি?
titleA. সাংগঠনিক কাঠামো
titleB. ইতিহাস
titleC. বিশ্বযুদ্ধে ব্যবহার
titleD. স্বায়ত্ত্বশাসিত বিমানবাহিনী
উত্তর: titleD
উসমানীয় আইন ব্যবস্থা ধর্মীয় আইন নিয়ে গড়ে উঠেছিল। পাশাপাশি "কানুন" নামক সেকুলার আইন শরিয়ার পাশাপাশি বজায় ছিল। সাম্রাজ্যের বিভিন্ন স্থানে স্থানীয় আইনি মতবাদসমূহ প্রচলিত ছিল। আইন প্রশাসনে কেন্দ্র ও স্থানীয় কর্তৃপক্ষের ভারসাম্য বজায় রাখা হত। সাম্রাজ্যে তিন ধরনের আদালত চালু ছিল। প্রথমত, মুসলিমদের জন্য আদালত; দ্বিতীয়ত, ইহুদি ও খ্রিষ্টান সম্প্রদায়ের জন্য গঠিত আদালত যাতে ইহুদি ও খ্রিষ্টানরা নিযুক্ত হত; তৃতীয়ত, বাণিজ্য আদালত। সামগ্রিক ব্যবস্থা "কানুন" নামক প্রক্রিয়ার মাধ্যমে পরিচালিত হত।

আদালতের ধরনের পার্থক্য থাকলেও এক আদালতের মামলা অন্য আদালতে নেয়ার প্রচলন ছিল। বাণিজ্য সংক্রান্ত মামলা মুসলিম শরিয়া আদালতেও নিষ্পত্তি করা যেত। এছাড়াও ইহুদি ও খ্রিষ্টানদের মধ্যকার সমস্যা নিরসনের জন্যও মুসলিম আদালতে মামলা উত্থাপন করা হত। উসমানীয় সাম্রাজ্যে অমুসলিমদের ধর্মীয় আইনের উপর হস্তক্ষেপ করা হত না। কুরআন, হাদিস, ইজমা ও কিয়াসের ভিত্তিতে মুসলিম আদালতের কার্যক্রম পরিচালিত হত। আইনি বিষয়াদি শিক্ষালয়ে পড়ানো হত।

উসমানীয় আদালতের সাথে ইউরোপীয় আদালতের পার্থক্য ছিল। কাজি বিচারকাজ পরিচালনা করতেন। এসময় ইজতিহাদ চর্চা বহুদিন যাবত স্তিমিত হয়ে পড়ায় অনেক সময় কাজিদেরকে স্থানীয় প্রথার অনুসরণ করতে হত। বিচারের ক্ষেত্রে আপিলের প্রক্রিয়ার ব্যবস্থা ছিল না।

১৯ শতকে উসমানীয় আইন ব্যবস্থায় অনেক সংস্কার করা হয়। ১৮৩৯ সালে গুলহানের ফরমানের মাধ্যমে আধুনিকীকরণ শুরু হয়। ক্রমান্বয়ে বিভিন্ন বিষয়ে আইন প্রণয়ন করা হয়। সংস্কারগুলোতে ফরাসি মডেল অনুসরণ করা হয় এবং তিনস্তর বিশিষ্ট আদালত ব্যবস্থা গ্রহণ করা হয়।

সঠিক অনুচ্ছেদ শিরোনাম কোনটি?
titleA. আইন
titleB. প্রশাসনিক বিভাগ
titleC. পরাজয় ও বিলুপ্তি (১৯০৮-১৯২২)
titleD. সামরিক বাহিনী
উত্তর: titleA
কেপিসি'র লাইব্রেরী ৫,৮২৪ টি বইয়ের এক বিশাল সম্ভার নিয়ে তৈরি করা হয়েছে।শুধু মাত্র পাঠ্য বই নয় লাইব্রেরীটিতে বিভিন্ন সম্পূরক পুস্তক,পত্রিকা,জার্নালের একটি বড় সংগ্রহ রয়েছে।প্রতিনিয়ত লাইব্রেরীটিকে সমৃদ্ধ করা হচ্ছে।প্রতিদিন ক্লাস চলাকালীন সময়ে লাইব্রেরী খোলা থাকে।লাইব্রেরীর সাথেই রয়েছে একটি পাঠ কক্ষ যেখানে ছেলেরা বই নিয়ে পড়াশুনা করতে পারে।

সঠিক অনুচ্ছেদ শিরোনাম কোনটি?
titleA. হোস্টেল
titleB. গ্রন্থাগার
titleC. প্রাতিষ্ঠানিক সাফল্য
titleD. ইতিহাস
উত্তর: titleB
এম. এ পাশের পর পরই তিনি প্রেসিডেন্সি কলেজে অধ্যাপনা শুরু করেন এবং দীর্ঘ ৩৫ বৎসর তিনি সেখানে অধ্যাপনা করেছেন । আর এ প্রসঙ্গে তিনি বলতেন- 
শিক্ষক হচ্ছেন আচার্য জগদীশ চন্দ্র বসু এবং ছাত্ররা হচ্ছেন সত্যেন্দ্রনাথ বসু , মেঘনাদ সাহা, প্রশান্তচন্দ্র মহলানবীশ ও শিশিরকুমার মিত্র। তাঁর আর এক ছাত্র প্রতুল চন্দ্র গুপ্ত বলতেন - "কত কঠিন বিষয় তিনি অত্যন্ত সহজে ব্যাখ্যা করতে পারতেন"।

সঠিক অনুচ্ছেদ শিরোনাম কোনটি?
titleA. জন্ম ও শিক্ষা জীবন
titleB. মৃত্যু
titleC. সাহিত্যক্ষেত্রে অমর অবদান
titleD. কর্মজীবন
উত্তর: titleD
বাহাই শিক্ষা ও মতবাদের ভিত্তি তিনটি মূল নীতির উপর প্রতিষ্ঠিত হয়েছে। এগুলো হচ্ছে ঈশ্বরের ঐক্য, ধর্মীয় ঐক্য, এবং মানবজাতির ঐক্য। এসকল স্বীকার্য থেকে এই বিশ্বাসটি অর্জিত হয় যে, ঈশ্বর নির্দিষ্ট সময় পর পর তাঁর ইচ্ছা স্বর্গীয় দূতদের মাধ্যমে ব্যক্ত করেন। আর এসকল দূতগণের উদ্দেশ্য হচ্ছে মানবজাতির চরিত্র পরিবর্তন ও উন্নয়ন। এছাড়াও যাঁরা এতে সাড়া দিয়েছেন তাঁদের কল্যাণ, এবং নৈতিক ও আত্মিক গুণের বিকাশ। এর ফলে ধর্মের ধারণাটি পরিবর্তিত হয়ে একটি নিয়মতান্ত্রিক, একত্রীকৃত, ও বিকাশমান একটি মাধ্যমে পরিণত হয়েছে, যা যুগ থেকে যুগে পরিবর্তিত হয়।

সঠিক অনুচ্ছেদ শিরোনাম কোনটি?
titleA. বিশ্বাস
titleB. সারসংক্ষেপ
titleC. ধর্ম
titleD. হয়রানি
উত্তর: titleA
চার্টারহাউজ ও পেমব্রোক কলেজে অধ্যয়ন করেন পিটার মে। উভয় প্রতিষ্ঠানে অধ্যয়নরত অবস্থায়ই তিনি তার সহজাত ব্যাটিং প্রতিভার স্বাক্ষর রেখেছেন।

১৯৫১ মৌসুমে হেডিংলিতে সফরকারী দক্ষিণ আফ্রিকা দলের বিপক্ষে অংশগ্রহণের মাধ্যমে তার টেস্ট অভিষেক ঘটে। ঐ টেস্টে তিনি চমৎকার শতরান (১৩৮) তোলেন। এরপর থেকেই তিনি নিয়মিতভাবে ইংল্যান্ড দলের সদস্য ছিলেন।

১৯৫৪-৫৫ মৌসুমে অস্ট্রেলিয়া সফরে সবিশেষ কৃতিত্বের স্বাক্ষর রাখেন পিটার মে। বিল জনস্টনের নেতৃত্বাধীন অস্ট্রেলিয়া দলকে রুখে দিতে সক্ষম হন। ১৯৫৪-৫৫ ও ১৯৫৬ মৌসুমে ইংল্যান্ডের সর্বোচ্চ রানের অধিকারী ছিলেন তিনি।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. সম্মাননা
titleC. অধিনায়কত্ব
titleD. খেলোয়াড়ী জীবন
উত্তর: titleD
ক্র্যপ্রেসেরভেশন নামক ডিম্বাশয়ের টিস্যু ক্রোফারসাজেশান, নারীদের স্বার্থ যা স্বাভাবিক সীমা ছাড়িয়ে তাদের প্রজনন কার্য সংরক্ষণ করতে চায় বা ক্যান্সার থেরাপির দ্বারা প্রজননগত সম্ভাব্য হুমকির সম্মুখীন হয় উদাহরণস্বরূপ হেমাটোলজিকাল ম্যালিগন্যনসিস বা স্তন ক্যান্সারের ক্ষেত্রে এটা হয়। পদ্ধতিটিতে ডিম্বাশয়ের একটি অংশ নিতে হয় এবং থেরাপি গ্রহণ করা হয় যখন তরল নাইট্রোজেন মধ্যে এটি সংরক্ষণ করার আগে ধীরে ধীরে হিমায়িত করা হয়। টিস্যুটি ফ্যালোপিয়িয়ানের কাছাকাছি (প্রাকৃতিক স্থান) বা হেটোপ্যাটিক (পেটানো দেওয়ালের উপর), এর কাছাকাছি হলে তা নতুন ডিম তৈরি করতে শুরু করে এবং স্বাভাবিক ধারণা গ্রহণ করতে সক্ষম হয়। 

সঠিক অনুচ্ছেদ শিরোনাম কোনটি?
titleA. কার্যাবলী
titleB. গঠন (মানবদেহ)
titleC. ক্র্যপ্রেসেরভেশন
titleD. চিকিৎসাক্ষেত্রে গুরুত্ব
উত্তর: titleC
যদিও ১৯৬০-এর দশকে এশীয় ধর্মশাস্ত্র লেখা হয়েছিল, তবুও এই ওয়াটারবাফালো ধর্মতত্ত্বটি বেশিরভাগ পুরুষ দ্বারা রচিত ছিল, যারা তাদের ধর্মতত্ত্বের জন্য উৎস হিসেবে ঐতিহ্যগত এশীয় সংস্কৃতি এবং অনুশীলনগুলোর উপর ভিত্তি করেছিল। যদিও, এভাবে তারা নারীর অভিজ্ঞতা উপেক্ষা করে। তারা সঠিকভাবে এশীয় ঐতিহ্যের পুরুষতান্ত্রিক উপাদানগুলো মূল্যায়ন না করেই, এশীয় ঐতিহ্য রোমান্টিক করে তোলে। চীনা ধর্মতত্ত্ববিদ কোক পুই-ল্যান লিখেছেন "ঔপনিবেশিক উত্তরাধিকারকে চ্যালেঞ্জ করে, এই ধর্মতত্ত্ববিদগণ কখনও কখনও এশীয় সাংস্কৃতিক ঐতিহ্যের অভিজাতবাদী এবং যৌনবাদী উপাদানগুলো যথেষ্ট মনোযোগ না দিয়েই, এশীয় সাংস্কৃতিক ঐতিহ্যকে গ্রহণ করার জন্য খুব আগ্রহী হয়ে পড়েছিলেন।"

পশ্চিমা নারীবাদী ধর্মতত্ত্বের মধ্যেও সমস্যা পাওয়া গিয়েছিল, যা হল:


সঠিক অনুচ্ছেদ শিরোনাম কোনটি?
titleA. উৎস
titleB. পর্যায়
titleC. ধর্মতত্ত্ব
titleD. প্রসঙ্গ
উত্তর: titleD
১৯৮৬ সালে হলদিয়া থেকে বারাণসী পর্যন্ত গঙ্গা নদীকে জাতীয় জলপথ ১ হিসাবে ঘোষণা করা হয়। সেই সময়েই কলকাতা থেকে বারাণসী পর্যন্ত পণ্য পরিবহনের চেষ্টা করা হয়। কিন্তু ২০১৪ সালে ভারত সরকার বারাণসীতে একটি নদী বন্দর (বারাণসী মাল্টি মোডাল টার্মিনাল) নির্মাণের ঘোষণা করে। ২০১৬ সালের জুন মাসে বন্দরটির নির্মাণ শুরু হয় এবং ২০১৮ সালের নভেম্বর মাসে নির্মাণ সম্পূর্ণ হয়। কলকাতা থেকে পরিবহন করে নিয়ে আসা ১৬ টি কনটেইনার'সহ "এমভি রবীন্দ্রনাথ ঠাকুর" নামে একটি জাহাজ ১১ ই নভেম্বর প্রথম বন্দরটিতে নোঙর করে। ১২ নভেম্বর বন্দরটির উদ্ধোন করেন মাননীয় প্রধানমন্ত্রী নরেন্দ্র মোদী।

সঠিক অনুচ্ছেদ শিরোনাম কোনটি?
titleA. ইতিহাস
titleB. সুযোগ সুবিধা
titleC. বহুমুখী টার্মিনাল
titleD. পণ্য
উত্তর: titleA
মারমা আদিবাসীরা বর্ষবরণের এই উৎসব কে পালন করেন সাংগ্রাই নামে। এ উৎসব চলে ৪দিন ধরে। মারমাগণ সবাই বুদ্ধএর ছবি সহকারে নদীর তীরে যান এবং দুধ কিংবা চন্দন কাঠের জল দিয়ে এ ছবিটিকে স্নান করান। তারপর আবার এই ছবিটিকে আগের জায়গায় অর্থাৎ মন্দির বা বাসাবাড়িতে ফিরিয়ে নিয়ে যাওয়া হয়। মারমা সম্প্রদায় সেই আদিকাল থেকে অন্যান্য সম্প্রদায় থেকে ভিন্ন আঙ্গিকে পুরনো বছরের বিদায় এবং নতুন বছরের আগমনকে স্বাগত জানাতে বিভিন্ন অনুষ্ঠান পালন করে আসছে, যা মারমা ভাষায় সাংগ্রাই নামে পরিচিত। মূলত 'সাক্রাই' (সাল) শব্দ থেকেই 'সাংগ্রাই' শব্দ এসেছে বলে ধারণা করা হয়। যা বাংলাই 'সংক্রান্তি' বলে পরিচিত। মারমা সম্প্রদায়ের 'সাংগ্রাই জ্যা'র (মারমা বর্ষপঞ্জি) গঠনের মাধ্যমে সাংগ্রাইয়ের দিন ঠিক করা হয়ে থাকে। মাইংমা ১৩৫৯ খ্রিষ্টাব্দের আগে থেকেই এ 'সাক্রাই' বা সাল গণনা করা হয়, যা 'জ্যা সাক্রই' নামে পরিচিত।

সাংগ্রাইয়ের উৎপত্তি নিয়ে মারমা ভাষায় বিভিন্ন কল্পকাহিনী বিদ্যমান রয়েছে, যা এখনো মারমা বয়োজ্যেষ্ঠদের মুখে মুখে প্রচলিত। কবে থেকে মারমাদের সাংগ্রাই উদ্যাপন শুরু হয় এ ব্যাপারে সঠিক কোনো ইতিহাস এখনো পাওয়া যায়নি। সাংগ্রাই উৎসবটি মারমারা তিন দিনব্যাপী উদ্যাপন করে। সাংগ্রাইয়ের প্রথম দিনকে মারমা ভাষায় 'সাংগ্রাই আক্যা' বা 'পাইং দোয়াক' (সাংগ্রাইয়ের প্রথম দিন পুষ্প আহরণ)। দ্বিতীয় দিনকে 'সাংগ্রাই বাক্' (সাংগ্রাইয়ের দিন) এবং তৃতীয় দিনকে 'সাংগ্রাই আপ্যাইং' (সাংগ্রাই বিদায়) নামে পরিচিত। এই তিন দিন মারমারা নানা ধর্মীয় আচার-অনুষ্ঠান, খেলাধুলা, খাওয়া-দাওয়ার আয়োজন করে।

সঠিক অনুচ্ছেদ শিরোনাম কোনটি?
titleA. গণত্মক বা পাচন
titleB. সাংগ্রাই আপ্যাইং (সাংগ্রাইয়ের বিদায়)
titleC. সাংগ্রাই বাক্ (সাংগ্রাইয়ের দিন)
titleD. সাংগ্রাই
উত্তর: titleD
বেশ কিছু রাসায়নিক পরীক্ষায় কপার সালফেট ব্যবহার করা হয়। এটা ফেলিং দ্রবন এবং বেনেডিক্ট দ্রবনে ব্যবহৃত হয়। এছাড়াও কপার (২) সালফেট প্রোটিন পরীক্ষায় বিউরেট বিকারক হিসেবে ব্যবহার করা হয়।

রক্তে রক্তাল্পতা পরীক্ষায় কপার সালফেট ব্যবহৃত হয়।

শিখা পরীক্ষায় কপার অায়ন গাঢ় সবুজ বর্ণ ধারণ করে। বেরিয়াম পরীক্ষায় অত্যধিক গাঢ় সবুজ বর্ণ ধারণ করে।

ক্লোরিনের উপস্থিতিতে কপার আয়ন গভীর নীল বর্ণ ধারণ করে।

সঠিক অনুচ্ছেদ শিরোনাম কোনটি?
titleA. বিষক্রিয়াজনিত প্রভাব
titleB. শিল্পকর্মে
titleC. রসায়ন শিক্ষা
titleD. বিশ্লেষণাত্মক বিকারক
উত্তর: titleD
মার্কিন যুক্তরাষ্ট্রের, সুপ্রিম কোর্ট ১৯৬৯ সালে বলেছিল যে, রাষ্ট্রীয় আইনে অশ্লীল উপাদানের ব্যক্তিগত অধিকারকে একটা অপরাধ হিসাবে গণ্য করে অবৈধ ঘোষনা করে। ১৯৭০ এর দশকে মার্কিন যুক্তরাষ্ট্রে পর্নোগ্রাফি শিল্প বন্ধ করার আরও চেষ্টা করা হয়েছিল, এবার এই শিল্পে যারা কাজ করে তাদের বিরুদ্ধে পতিতাবৃত্তির অভিযোগ আনা হয়েছিল। ক্যালিফোর্নিয়াযর আদালতে মামলা শুরু হয়েছিল, এই "পিপল বনাম ফ্রিম্যান" কেসের। ক্যালিফোর্নিয়ার সুপ্রিম কোর্ট ফ্রিম্যানকে খালাস দিয়েছে এবং অর্থের বিনিময়ে যৌন সম্পর্কে অংশগ্রহনের (পতিতাবৃত্তি) সাথে এমন ব্যক্তির পার্থক্য করেছে যার ভূমিকা কেবল অভিনয়ের অংশ হিসাবে পর্দায় যৌন সম্পর্কের চিত্র "চিত্রিত করছে" । রাজ্যটি ক্যালিফোর্নিয়ায় মার্কিন যুক্তরাষ্ট্রের সুপ্রিম কোর্টের সিদ্ধান্তকে বাধ্যতামূলক করার বিষয়ে আবেদন জানায়নি, যেখানে বর্তমানে বেশিরভাগ অশ্লীল চলচ্চিত্র নির্মিত হয়। 

সঠিক অনুচ্ছেদ শিরোনাম কোনটি?
titleA. আইনি অবস্থা
titleB. স্বাস্থ্য সংক্রান্ত
titleC. শ্রেণীবিন্যাস
titleD. তথ্যসূত্র
উত্তর: titleA
দেবীমাহাত্ম্যম্ গ্রন্থের দ্বিতীয় অধ্যায়ে দেবীর উৎস ব্যাখ্যা করা হয়েছে:
"অসুরগণের সঙ্গে দীর্ঘ যুদ্ধের পর দেবতারা পরাজিত হলে সকল দেবগণের দেহসঞ্জাত তেজঃপুঞ্জ হতে মহাদেবীর উৎপত্তি। দেবগণের শক্তি সম্মিলিত হয়ে এক মহাজ্যোতির সৃষ্টি করলে দশদিক আলোকে উদ্ভাসিত হয়ে ওঠে। সেই অভূতপূর্ব ত্রিলোক-উদ্ভাসনকারী আলোক এক হয়ে নারীমূর্তি ধারণ করে।"

"এই দেবী ছিলেন মহাশক্তি। তিনি ত্রিনয়না, তাঁর কপালে অর্ধচন্দ্র শোভিত। দেবীর বহু হাতে বহু প্রকার অস্ত্র, গাত্রে বহুমূল্য অলংকার ও মালা। সকলই দেবগণ দেবীকে উপহার দিয়েছিলেন। তাঁর সোনার অঙ্গ সহস্র সূর্যের ন্যায় উজ্জ্বল। এইরূপে সিংহবাহিনী দেবী চণ্ডী হয়ে উঠলেন বিশ্বশক্তির মূর্তিস্বরূপ।"

অন্য একটি কাহিনি অনুযায়ী, কালি রক্তবীজ দৈত্যবধে দেবী পার্বতীকে সহায়তা করেন। রক্তবীজের রক্ত মাটিতে পড়লে সহস্র সহস্র রক্তবীজ অসুরের সৃষ্টি হত। কৃৃৃৃষ্ণবর্ণা দেবী রক্তবীজের রক্ত পান করেন। এই সময় ভূপতিত রক্ত থেকে সৃষ্ট অসুরদের ধ্বংস করেন কালিকা এবং শেষে তিনিই রক্তবীজকে বধ করেন। স্কন্দ পুরাণেও এই কাহিনিটি রয়েছে। এই পুরাণে আরও বলা হয়েছে যে দেবী পার্বতী দেহসম্ভুুুতা এক দেবী চন্ড ও মুন্ড নামক অসুরদ্বয়কে বধ করেন। এবং এর থেকে তার নাম হয় চামুন্ডা।

এই চামুুন্ডা বা কালিকা দেবীর চন্ডীরই অপর রূপ।

সঠিক অনুচ্ছেদ শিরোনাম কোনটি?
titleA. পৌরাণিক উপাখ্যান
titleB. ব্যুৎপত্তি
titleC. বাংলার লোকবিশ্বাস
titleD. মূর্তিতত্ত্ব
উত্তর: titleA
তিনি মোট চারটি কাব্য রচনা করেন। হেয়াত মামুদ জন্মগত ভাবে রংপুরের অধিবাসী থাকায় তার সাহিত্যে রংপুর অঞ্চলের ভাষা ও ভাষারীতির ব্যবহার রয়েছে। "জঙ্গনামা" (১৭২৩) কাব্যগ্রন্থে রয়েছে কারবালার বিষাদময় কাহিনীর বিবরণ। এটি মূলত ফারসি কাব্যের অনুসরণে রচিত। "সর্বভেদবাণী" (১৭৩২) কাব্যে রয়েছে নীতিকথামূলক বয়ান। মামুদ সংস্কৃত পঞ্চতন্ত্র কাব্যের ফারসি অনুবাদ মফরেহুল-কুলুব থেকে এর উপাদান সংগ্রহ করেন।

”যার বিদ্যা নাই সে জানে না ভাল মন্দ, শিরে দুই চক্ষু আছে তথাপি সে অন্ধ” - তার বহুলপ্রচলিত অনেক আধ্যাতিক বানীর মধ্যে একটি।


সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. সাহিত্যকর্ম
titleC. সম্মাননা
titleD. মৃত্যু
উত্তর: titleB
১৯৪৫ সালে লেডি ব্রেবোর্ন কলেজে ইংরাজি সাহিত্যে শিক্ষকতার শুরু। এক যুগ তিনি ছিলেন সেখানে। অধ্যাপনার পাশাপাশি তিনি সেই কলকাতা বিশ্ব বিদ্যালয় থেকেই প্রাইভেটে সংস্কৃতে এমএ পাশ করেন ১৯৫৪ সালে। ১৯৫৭ সালে বুদ্ধদেব বসুর আমন্ত্রণে তিনি যাদবপুর বিশ্ববিদ্যালয়ে যোগ দেন তুলনামূলক সাহিত্য বিভাগে। পরের বছর সুশীল কুমার দে সুকুমারীকে সংস্কৃত বিভাগে নিয়ে যান। ১৯৮৬ সালে অবসরের সময় পর্যন্ত তিনি যাদবপুর বিশ্ববিদ্যালয়ের এই বিভাগেই ছিলেন।

সুকুমারী দেবীর তত্ত্বাবধানে যাদবপুর বিশ্ববিদ্যালয়ের সংস্কৃত বিভাগে একটি ছাত্র কল্যাণ তহবিল গড়ে ওঠে। দুস্থ ছাত্রদের কল্যাণে এই তহবিল আজও বর্তমান। এই তহবিলের সুবিধা নেবার পর কেউ কেউ পরবর্তী পর্যায়ে অর্থ ফেরত দিতে পেরেছে কেউ পারেনি।
তার ছাত্রছাত্রীদের মধ্যে প্রাচীন মহাকাব্য গবেষক নৃসিংহপ্রসাদ ভাদুড়ি, লেখক নবনীতা দেবসেন,অভিজিৎ ঘোষ উল্লেখযোগ্য।
কর্মসূত্রে সান্নিধ্য পেয়েছেন সুনীতিকুমার চট্টোপাধ্যায়, সুশীল কুমার দে, নীরদ চন্দ্র চৌধুরী,ভি ভি কোশাম্বী, আর এস শর্মা, হীরেন মুখোপাধ্যায়, চিন্মোহন সেহানবিশের মত দিকপালেদের।

সঠিক অনুচ্ছেদ শিরোনাম কোনটি?
titleA. পুস্তক পরিচিতি
titleB. জীবনী
titleC. কর্মজীবন
titleD. জীবনারম্ভ
উত্তর: titleC
২০০২ সালে, ম্যাকাও সরকার জুয়ার একচেটিয়া ব্যবস্থার সমাপ্তি ঘটায় এবং ম্যাকাও গেমস সোসাইটি ৩ টি (পরে ৬ টি) ক্যাসিনো ওয়েন রিসোর্টস, লাস ভেগাস স্যান্ডস্, গ্যালাক্সি এন্টারটেনমেন্ট গ্রুপ, এমজিএম মিরেজ এবং প্যানসি হো চিউ-কিং এর অংশীদারত্ব এবং মেলকো এবং পিবিএল এর অংশীদারত্ব চালানোর অনুমতি দিয়েছিল, যা এশিয়ার নতুন জুয়াখেলার কেন্দ্র হিসাবে ম্যাকাওর উত্থানের সূচনা করে।

জুয়া শিল্পের বিকাশের একটি উপায় হিসাবে, চীনের হস্তান্তরের পর ২০০৪ সালে হোটেলে এবং ক্যাসিনো শিল্প নির্মাণের সাথে সাথে কোতাই স্ট্রিপ সম্পূর্ণ হয়েছে। ২০০৭ সালে, অনেক রিসর্টের মধ্যে ভেনেসীয় ম্যাকাও প্রথম খুলেছিল। অনেক অন্যান্য রিসর্ট কোতাই এবং ম্যাকাও দ্বীপে খুলেছে যা ম্যাকাও সরকারকে একটি বৃহত্তর ট্যাক্স আয়ের প্রবাহ প্রদান করে এবং ২০১৩ এ বছর ধরে সামগ্রিক বেকারত্বে মাত্র ২% কমেছিল।

২০০৪ সালে, ম্যাকাও দ্বীপ ও তাইপে দ্বীপের তৃতীয় ব্রিজ, সাই ভ্যান ব্রিজটি সম্পন্ন হয়। 

২০০৫ সালে, ম্যাকাও পূর্ব এশিয়ার গেমস ডোম, ৪র্থ পূর্ব এশিয়ার গেমসের মূল স্থানটি উদ্বোধন করা হয়। 

এছাড়াও ২০০৫ সালে, ম্যাকাও সরকার ৮০০০ এরও বেশি অ্যাপার্টমেন্ট ইউনিটের একটি সামাজিক আবাসন নির্মাণ শুরু করে (অন্ততপক্ষে ২০১৩ পর্যন্ত দীর্ঘস্থায়ী)।

সঠিক অনুচ্ছেদ শিরোনাম কোনটি?
titleA. ২০০৮-২০১৩: হেংসা এ সম্প্রসারণ এবং আরও ক্যাসিনো বুম
titleB. ১৯৩৮-১৯৪৯: দ্বিতীয় বিশ্বযুদ্ধ
titleC. ম্যাকাও এর সাম্প্রতিক ইতিহাস (১৯৯৯ - আজ)
titleD. ১৯৯৯-২০০৭: ম্যাকাওর এশিয়ার লাস ভেগাস হিসাবে উত্থান
উত্তর: titleD
গান্ধার শহরটি সুপ্রাচীন কাল থেকেই শিক্ষার জন্য বিখ্যাত ছিলো। তবে দিনে দিনে এর সমৃদ্ধি নষ্ট হয়ে যায়। এই অঞ্চলের শিক্ষার্থীদের উচ্চ শিক্ষার জন্য সরকারী বিশ্ববিদ্যালয়ের ওপর নির্ভর করতো, কিন্তু শিক্ষার্থীদের সংখ্যা বেশি হওয়ায় সরকারী প্রতিষ্ঠানে সবার জন্য শিক্ষা গ্রহণ ব্যাহত হতে থাকে। তখন সরকার শিক্ষাক্ষেত্রে বেসরকারী খাতকে পৃষ্ঠপোষকতা দেওয়া শুরু করে। ১৯৯৫ সালে বিশিষ্ট সমাজসেবক সার্জন মুহাম্মাদ কবির এই বিশ্ববিদ্যালয় প্রতিষ্ঠা করেন। ক্রমেই এই বিশ্ববিদ্যালয় উক্ত অঞ্চলে শিক্ষার প্রযুক্ত উন্নতি ও শিক্ষামানের জন্য পরিচিত হয়ে উঠে। 

সঠিক অনুচ্ছেদ শিরোনাম কোনটি?
titleA. ছাত্র সংগঠন
titleB. ইতিহাস
titleC. কম্পোনেন্ট কলেজ
titleD. প্রকাশনা
উত্তর: titleB
দক্ষিণ গোলার্ধে, পেরু, চিলি, আর্জেন্টিনা, উরুগুয়ে, দক্ষিণ আফ্রিকা, নিউজিল্যান্ড, ও অস্ট্রেলিয়ায় বাণিজ্যিকভাবে ব্লুবেরি চাষ হয়।

১৯৫০-এর দশকে অস্ট্রেলিয়ায় সর্বপ্রথম ব্লুবেরির প্রবর্তন হয়, তবে সেই চেষ্টা তখন সফল হয়নি। ১৯৭০ এর দশকের শুরুর দিকে ভিক্টোরিয়ার কৃষি অধিদপ্তর যুক্তরাষ্ট্র থেকে বীজ আমদানি করে এবং একটি পরীক্ষামূলক চাষ শুরু হয়। এই প্রকল্পটি ৭০-এর দশকের মাঝামাঝি অস্ট্রেলিয়ান ব্লুবেরি গ্রোয়ারস আসোসিয়েশন গঠন হওয়ার আগ পর্যন্ত চলে।

একবিংশ শতাব্দীতে, আর্জেন্টিনায় ব্লুবেরি শিল্প তৈরি হয়। ২০০৫ সালে প্রকাশিত যুক্তরাষ্ট্রের কৃষি বিভাগ কর্তৃক প্রকাশিত একটি প্রতিবেদনে বলা হয়: "বিগত তিন বছরে আর্জেন্টাইন ব্লুবেরির উৎপাদন বেড়েছে এবং চাষের জমির পরিমাণ ৪০০% পর্যন্ত বৃদ্ধি পেয়েছে"। সেখানে আরও বলা হয়, "আর্জেন্টাইন ব্লুবেরির উৎপাদন চারটি ভিন্ন অঞ্চলে ব্যাপকভাবে বৃদ্ধি পেয়েছে: উত্তরপূর্ব আর্জেন্টিনার এন্ত্রে রিওস প্রদেশ, তুকুমান প্রদেশ, বুয়েনস এয়ার্স প্রদেশ ও দক্ষিণ পাতাগোনিয়ান উপত্যকা"। ব্যুরো অব ইন্টারন্যাশনাল লেবার অ্যাফেয়ারস-এর ২০১৪ সালের শিশু শ্রম ও জোরপূর্বক শ্রম সংক্রান্ত প্রতিবেদনে আর্জেন্টিনায় এই ধরনের পরিবেশে উৎপন্ন দ্রব্যের মধ্যে ব্লুবেরিও অন্তর্ভুক্ত ছিল।

চিলিতে ব্লুবেরি উৎপাদন উত্তরে কোপিয়াপো থেকে দক্ষিণে পুয়ের্তো মন্ট পর্যন্ত বিস্তৃত, যার ফলে এখানে অক্টোবর থেকে মার্চ মাসের শেষ পর্যন্ত ব্লুবেরি উৎপন্ন হয়। এ কারণে রপ্তানি মূল্যমানের দিক থেকে ব্লুবেরি সেখানকার চতুর্থ গুরুত্বপূর্ণ ফল। এখানে উৎপন্ন ব্লুবেরি প্রধানত উত্তর আমেরিকাতে (৭৯%) রপ্তানি হয়, এছাড়া ইউরোপ (১৭%) এবং এশিয়াতেও (দক্ষিণ কোরিয়া, চীন, জাপান) পাঠানো হয়।

সঠিক অনুচ্ছেদ শিরোনাম কোনটি?
titleA. সনাক্তকরণ
titleB. কীটনাশক
titleC. চাষ
titleD. দক্ষিণ গোলার্ধ
উত্তর: titleD
মোট জনসংখ্যা ৪২০৬৮(২০০১ জনগণনা) ও ৩৬৮৪২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩ টি জেলার মধ্যে ৩য়৷ আন্দামান ও নিকোবর কেন্দ্রশাসিত অঞ্চলের ৯.৬৮% লোক নিকোবর জেলাতে বাস করেন৷ জেলার জনঘনত্ব ২০০১ সালে ২৩ ছিলো এবং ২০১১ সালে তা হ্রাস পেয়ে ২০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার -১২.৪২% , যা ১৯৯১-২০১১ সালের ৭.২৯% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৭৭৭(সমগ্র) এবং শিশু(০-৬ বৎ) লিঙ্গানুপাত ৯৪৫৷ 
সঠিক অনুচ্ছেদ শিরোনাম কোনটি?
titleA. ইতিহাস
titleB. জনসংখ্যার উপাত্ত
titleC. অবস্থান
titleD. শিক্ষা
উত্তর: titleB
২০১০ ফিফা বিশ্বকাপের ম্যাচ বল তৈরি করেছে জার্মান ক্রিড়া পণ্য উৎপাদনকারী প্রতিষ্ঠান আডিডাস (), যে বলের নাম দেওয়া হয়েছে জাবুলানি, ইসিজুলু ভাষায় যার অর্থ "সকলের জন্য আনন্দ আনা"। ১১ সংখ্যাটি নতুন এই অত্যাধুনিক বলে বিশেষ ভূমিকা পালন করেছে। এতে ১১টি রঙ ব্যবহার করা হয়েছে, যার এক একটি খেলার মাঠের এক একজন খেলোয়াড় কে বোঝায়, আবার ১১টি রঙ দক্ষিণ আফ্রিকায় মোট ১১টি দাপ্তরিক ভাষাকেও বোঝায়। স্বর্ণালী রঙের একটি বিশেষ বল জোহানেসবার্গে অনুষ্ঠিত ফাইনাল খেলায় ব্যবহৃত হবে।

সঠিক অনুচ্ছেদ শিরোনাম কোনটি?
titleA. পুরস্কারের অর্থ
titleB. ম্যাচের বল
titleC. অংশগ্রহণকারী দলের তালিকা
titleD. চূড়ান্ত ড্র
উত্তর: titleB